CELEX: 31982D0616
Language: el
Date: 1982-08-17 00:00:00
Title: 82/616/EOK: Απόφαση τού Συμβουλίου τής 17ης Αυγούστου 1982 περί θεσπίσεως τομεακού προγράμματος έρευνας καί ανάπτυξης τής Ευρωπαϊκής Οικονομικής Κοινότητας στόν τομέα τής έρευνας στήν ιατρική καί τή δημόσια υγεία — συντονισμένη δράση (1982—1986)

Avis juridique important

|

31982D0616

82/616/EOK: Απόφαση τού Συμβουλίου τής 17ης Αυγούστου 1982 περί θεσπίσεως τομεακού προγράμματος έρευνας καί ανάπτυξης τής Ευρωπαϊκής Οικονομικής Κοινότητας στόν τομέα τής έρευνας στήν ιατρική καί τή δημόσια υγεία — συντονισμένη δράση (1982—1986)  

Επίσημη Εφημερίδα αριθ. L 248 της 24/08/1982 σ. 0012 - 0020 Ισπανική ειδική έκδοση: Κεφάλαιο 16 τόμος 1 σ. 0108  Πορτογαλική ειδική έκδοση : Κεφάλαιο 16 τόμος 1 σ. 0108 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 17ης Αυγούστου 1982  περί θεσπίσεως τομεακού προγράμματος έρευνας και ανάπτυξης της Ευρωπαϊκής Οικονομικής Κοινότητας στον τομέα της έρευνας στην ιατρική και τη δημόσια υγεία - συντονισμένη δράση (1982-1986)  (82/616/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, κατά το άρθρο 2 της συνθήκης, η Κοινότητα έχει ως στόχο, μεταξύ άλλων, να προάγει την αρμονική ανάπτυξη των οικονομικών δραστηριοτήτων στο σύνολο της Κοινότητας, τη συνεχή και ισόρροπη επέκταση της οικονομίας και την επιταχυνόμενη ανύψωση του βιοτικού επιπέδου·  ότι, με την απόφαση 78/167/ΕΟΚ (4), όπως τροποποιήθηκε με την απόφαση 81/21/ΕΟΚ (5) και τις αποφάσεις 78/168/ΕΟΚ (6) και 78/169/ΕΟΚ (7), το Συμβούλιο καθόρισε τρείς εναρμονισμένες δράσεις ως πρώτο πρόγραμμα στον τομέα της έρευνας στην ιατρική και τη δημόσια υγεία·  ότι, με την απόφαση 80/344/ΕΟΚ (8), το Συμβούλιο θέσπισε δεύτερο πρόγραμμα έρευνας στον τομέα της ιατρικής και της δημόσιας υγείας αποτελούμενο από τέσσερεις συντονισμένες πολυετείς δράσεις·  ότι το Συμβούλιο, στο ψήφισμά του της 14ης Ιανουαρίου 1974, που αφορά πρόγραμμα δράσης των Ευρωπαϊκών Κοινοτήτων στον τομέα της επιστήμης και της τεχνολογίας (9), υπογράμμισε ότι θα πρέπει να γίνει προσφυγή, κατά τρόπο πρόσφορο, σε όλη την κλίμακα των διαθέσιμων μεθόδων και μέσων, περιλαμβανομένης και της συντονισμένης δράσης, και ότι θα πρέπει να καταστεί δυνατή και η συμμετοχή τρίτων κρατών, ιδίως ευρωπαϊκών, σ' αυτές τις δράσεις, κάθε φορά που τούτο θα κρίνεται αναγκαίο ή σκόπιμο·  ότι, με το ψήφισμά του της 14ης Ιανουαρίου 1974 (10), που αναφέρεται ιδίως στο συντονισμό των εθνικών πολιτικών στον τομέα της επιστήμης και της τεχνολογίας, το Συμβούλιο ανέθεσε στα κοινοτικά όργανα το έργο της προοδευτικής εξασφάλιστης του συντονισμού αυτού με τη βοήθεια της Επιτροπής Επιστημονικής και Τεχνικής Έρευνας (Crest)·  ότι το τομεακό πρόγραμμα έρευνας και ανάπτυξης, το οποίο αποτελεί το αντικείμενο της παρούσας απόφασης, είναι απαραίτητο για την πραγμάτωση, στο πλαίσιο της λειτουργίας της κοινής αγοράς, των στόχων της Κοινότητας που αφορούν την αρμονική ανάπτυξη των οικονομικών δραστηριοτήτων, τη διαρκή και ισόρροπη επέκταση της οικονομίας και την επιταχυνόμενη ανύψωση του βιοτικού επιπέδου, λαμβάνοντας ιδίως υπόψη τη βιομηχανική και οικονομική ανάπτυξη που μπορεί να συντελεσθεί στους τομείς που καλύπτονται από την έρευνα·  ότι η συνθήκη δεν προβλέπει τις προς το σκοπό αυτόν απαιτούμενες ειδικές εξουσίες·  ότι τα Κράτη μέλη σκοπεύουν να πραγματοποιήσουν, σύμφωνα με τους κανόνες και τις διαδικασίες που εφαρμόζονται στα εθνικά τους προγράμματα, το σύνολο ή μέρος των ερευνών που αναφέρονται στο παράρτημα Ι, και είναι διατεθειμένα να τις ενσωματώσουν σε διαδικασία συντονισμού σε κοινοτικό επίπεδο μέχρι τις 31 Δεκεμβρίου 1986·  ότι το κόστος των αναφερομένων στο παράρτημα Ι ερευνών, που διεξάγονται στα Κράτη μέλη, εκτιμάται σε 300 εκατομμύρια ECU·  ότι, στα συμπεράσματά του της 20ής Δεκεμβρίου 1979, το Συμβούλιο κάλεσε την Επιτροπή να του υποβάλει προτάσεις με σκοπό την ορθολογιστική οργάνωση της εκπόνησης, μελέτης και υλοποίησης κοινοτικών προγραμμάτων έρευνας και ανάπτυξης· ότι η ομαδοποίηση των συντονισμένων δράσεων στον τομέα της έρευνας στην ιατρική και δημόσια υγεία θα αποτελούσε πρώτο βήμα προς την επίτευξη των στόχων αυτών·  ότι η Κοινότητα έχει αρμοδιότητα για τη σύναψη συμφωνιών με τρίτα κράτη στους τομείς που καλύπτονται από την παρούσα απόφαση · ότι μπορεί να αποδειχθεί σκόπιμη η σύνδεση τρίτων κρατών, τα οποία μετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (Cost), συνολικά ή εν μέρει με το πρόγραμμα που καλύπτεται από την παρούσα απόφαση, σύμφωνα με τα συμπεράσματα που εγκρίθηκαν από το Συμβούλιο στις 18 Ιουλίου 1978 σχετικά με τη συνεργασία αυτή· ότι αφενός πρέπει να καθορισθούν οι διαδικαστικές προϋποθέσεις που θα επιτρέπουν την ταχεία σύναψη παρόμοιων συμφωνιών, και αφετέρου να αρχίσουν διαπραγματεύσεις με τρίτα κράτη αμέσως μετά την έκδοση της παρούσας απόφασης·  ότι το Συμβούλιο έχει εγκρίνει παρόμοια συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με συντονισμένες δράσεις (1) (2),  τη γνώμη που διατύπωσε η Επιτροπή Επιστημονικής και Τεχνικής Έρευνας (Crest),  ΑΠΟΦΑΣΙΖΕΙ:  Άρθρο 1  Θεσπίζεται συντονισμένο πρόγραμμα έρευνας και ανάπτυξης της Ευρωπαϊκής Οικονομικής Κοινότητας στον τομέα της έρευνας στην ιατρική και δημόσια υγεία για περίοδο πέντε ετών, η οποία αρχίζει την 1η Ιανουαρίου 1982.  Το πρόγραμμα συνίσταται στο συντονισμό σε κοινοτικό επίπεδο των δραστηριοτήτων που ανήκουν στους ερευνητικούς τομείς του παραρτήματος Ι και περιλαμβάνονται στα προγράμματα ερευνών των Κρατών μελών.  Άρθρο 2  Η Επιτροπή έχει την ευθύνη του συντονισμού.  Άρθρο 3  Η οικονομική συνεισφορά της Κοινότητας στο συντονισμό εκτιμάται σε 13,3 εκατομμύρια ECU, στα οποία περιλαμβάνεται και η δαπάνη για προσωπικό εννέα υπαλλήλων.  Η εσωτερική και ενδεικτική κατανομή των πόρων καθώς και το χρονοδιάγραμμα εφαρμογής των δράσεων περιέχονται στο παράρτημα ΙΙ.  Άρθρο 4  Στις αρχές του τρίτου έτους, η Επιτροπή υποβάλλει στο Συμβούλιο προσωρινή έκθεση σχετικά με τα αποτελέσματα του προγράμματος. Πριν από το τέλος του τρίτου έτους, γίνεται εκτίμηση της προόδου του προγράμματος με βάση την έκθεση αυτή. Η εκτίμηση γίνεται από εμπειρογνώμονες που δεν συμμετέχουν στις επιτροπές που αναφέρονται στο άρθρο 5 και που οι ίδιοι δεν έχουν λάβει καμιά πίστωση στα πλαίσια του προγράμματος έρευνας. Σχετικά με την εκτίμηση αυτή, υποβάλλεται έκθεση στο Ευρωπαϊκό Κοινοβούλιο και στο Συμβούλιο.  Βασιζόμενη στην εκτίμηση αυτή, η Επιτροπή μπορεί, αφού ζητήσει τη γνώμη της επιτροπής που αναφέρεται στο άρθρο 5 υπό α, να υποβάλει πρόταση αναθεώρησης του προγράμματος σύμφωνα με τις κατάλληλες διαδικασίες.  Άρθρο 5  Για να διευκολυνθεί η εκτέλεση του προγράμματος θα συσταθούν:  α) μια γενική επιτροπή συντονισμένης δράσης, καλούμενη εφεξής «γενική επιτροπή»· και  β) τέσσερεις επιτροπές συντονισμένης δράσης, που υποβοηθούν τη γενική επιτροπή στο έργο της διαχείρισης.  Η αποστολή και η σύνθεση των επιτροπών αυτών καθορίζονται στο παράρτημα ΙΙΙ.  Στο συντονιστικό της έργο, η Επιτροπή επικουρείται από προϊσταμένους σχεδίων, που τους διορίζει μετά από διαβούλευση με τη γενική επιτροπή.  Κάθε επιτροπή θεσπίζει τον εσωτερικό κανονισμό της. Η γραμματεία της παρέχεται από την Επιτροπή.  Η εφαρμογή και ο συντονισμός των εθνικών συνεισφορών στο πρόγραμμα γίνονται από τους εθνικούς οργανισμούς που απαριθμούνται, ενδεικτικά, στο παράρτημα IV.  Άρθρο 6  Σύμφωνα με διαδικασία που θα καθοριστεί από την Επιτροπή μετά από διαβούλευση με τη γενική επιτροπή, τα συμμετέχοντα Κράτη μέλη και η Επιτροπή ανταλάσσουν τακτικά κάθε χρήσιμο στοιχείο που αφορά την εκτέλεση των ερευνών που καλύπτονται από την παρούσα απόφαση. Τα συμμετέχοντα Κράτη μέλη παρέχουν στην Επιτροπή όλα τα στοιχεία που είναι αναγκαία για το συντονισμό. Καταβάλλουν προσπάθεια επιπλέον για να παρέχουν στην Επιτροπή στοιχεία για παρόμοιες έρευνες που σχεδιάζονται ή πραγματοποιούνται από ανεξάρτητους από αυτά οργανισμούς. Κάθε στοιχείο θεωρείται ως εμπιστευτικό, αν τούτο ζητηθεί από το Κράτος μέλος που το παρέχει.  Μετά την ολοκλήρωση του προγράμματος, η Επιτροπή, σε συμφωνία με τη γενική επιτροπή, θα αποστείλει στα Κράτη μέλη και στο Ευρωπαϊκό Κοινοβούλιο σύντομη έκθεση για την υλοποίηση και τα αποτελέσματα του προγράμματος, κυρίως προκειμένου οι επιχειρήσεις, οργανισμοί και άλλα ενδιαφερόμενα μέρη, ιδιαίτερα σε κοινωνικό επίπεδο, να αποκτήσουν το ταχύτερο πρόσβαση στα αποτελέσματα αυτά.  Άρθρο 7  1. Σύμφωνα με το άρθρο 228 της συνθήκης, η Κοινότητα μπορεί να συνάπτει συμφωνίες με τρίτα κράτη που συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (Cost) με σκοπό την ολική ή μερική σύνδεσή τους με το πρόγραμμα αυτό.  2. Η Επιτροπή εξουσιοδοτείται να διαπραγματευθεί τις συμφωνίες που αναφέρονται στην παράγραφο 1.  Άρθρο 8  Η απόφαση 80/344/ΕΟΚ καταργείται από 1η Ιανουαρίου 1982.  Τα ποσά, ωστόσο, που έχουν εγκριθεί στην αντίστοιχη θέση του προϋπολογισμού του 1980, 1981 και 1982 και τα οποία, την 1η Ιανουαρίου 1982, δεν έχουν ακόμη αναληφθεί, ή έχουν αναληφθεί αλλά δεν έχουν ακόμη εκκαθαρισθεί, θα χρησιμοποιηθούν για την εκτέλεση της παρούσας απόφασης, επιπλέον του ποσού που αναφέρεται στο άρθρο 3.  Έγινε στις Βρυξέλλες, στις 17 Αυγούστου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. C 291 της 12. 11. 1981, σ. 13.  (2) Γνώμη της 9ης Ιουλίου 1982 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. C 64 της 15. 3. 1982, σ. 20.  (4) ΕΕ αριθ. L 52 της 23. 2. 1978, σ. 20.  (5) ΕΕ αριθ. L 43 της 13. 2. 1981, σ. 12.  (6) ΕΕ αριθ. L 52 της 23. 2. 1978, σ. 24.  (7) ΕΕ αριθ. L 52 της 23. 2. 1978, σ. 28.  (8) ΕΕ αριθ. L 78 της 25. 3. 1980, σ. 24.  (9) ΕΕ αριθ. C 7 της 29. 1. 1974, σ. 6.  (10) ΕΕ αριθ. C 7 της 29. 1. 1974, σ. 2.  (1) ΕΕ αριθ. L 113 της 25. 4. 1981, σ. 44.  (2) ΕΕ αριθ. L 83 της 29. 3. 1982, σ. 1.   ΠΑΡΑΡΤΗΜΑ Ι  ΕΠΙΣΤΗΜΟΝΙΚΟ ΚΑΙ ΤΕΧΝΙΚΟ ΠΕΡΙΕΧΟΜΕΝΟ  (Πρόγραμμα συντονισμένης δράσης)  Στόχος της ευρωπαϊκής αυτής συνεργασίας στον τομέα της έρευνας στην ιατρική και στη δημόσια υγεία είναι:  - να αυξηθεί η απόδοση των σχετικών προσπαθειών έρευνας και ανάπτυξης στα Κράτη μέλη με την κινητοποίηση του διαθέσιμου ερευνητικού δυναμικού των εθνικών προγραμμάτων και με τον προοδευτικό συντονισμό τους σε κοινοτικό επίπεδο,  - να βελτιωθούν οι επιστημονικές και τεχνικές γνώσεις στα πεδία έρευνας και ανάπτυξης που επιλέχτηκαν από όλα τα Κράτη μέλη για τη σημασία τους, λαμβάνοντας ιδιαίτερα υπόψη την πιθανή οικονομική και βιομηχανική ανάπτυξη στους σχετικούς τομείς, και  - να επιτρέψει την συνέχιση των τριών εναρμονισμένων δράσεων του πρώτου προγράμματος ιατρικής έρευνας (1978-1981), την ενσωμάτωση των τεσσάρων δράσεων του δεύτερου προγράμματος (1980- 1984), καθώς και την πραγματοποίηση νέων δράσεων κοινού ενδιαφέροντος.  ΥΠΟΠΡΟΓΡΑΜΜΑ Ι: ΠΡΟΒΛΗΜΑΤΑ ΥΓΕΙΑΣ  Ερευνητικός τομέας 1: Προ-, περι- και μεταγεννητική περίθαλψη  - Συνέχιση της δράσης που αφορά τα κριτήρια για τον περιγεννητικό έλεγχο (1), με έμφαση στη τεχνολογική ανάπτυξη και αξιολόγηση συσκευών και διαδικασιών διακριτικού ( non-invasive) ελέγχου, και επέκτασή της στην πρόληψη των επώδυνων και επικίνδυνων πλευρών του τοκετού για τη μητέρα καθώς και την πρόληψη της απώλειας του εμβρύου.  - Βελτίωση των τεχνικών για αυτόματη ανάλυση χρωμοσωμάτων καθώς και βιομηχανικές και γενετικές μελέτες για να αυξηθούν οι δυνατότητες εφαρμογής της.  .- Διάγνωση των συγγενών ασθενειών μεταβολισμού, που περιλαμβάνουν την κυστική ίνωση, τις αιμοσφαιρινοπάθειες και τις υπερλιποπρωτεϊναιμίες, με τυποποίηση ή βελτίωση των μεθοδολογιών που εφαρμόζονται και με ανάπτυξη νέων καθώς και με μελέτες για την έγκαιρη διάγνωση και θεραπεία.  - Συνέχιση της δράσης για την καταγραφή των εκ γενετής ανωμαλιών (2), με επέκτασή της στη βελτίωση της ενδομήτριας διάγνωσης και σε μελέτες σχετικά με την απώλεια του εμβρύου, τη βρεφική θνησιμότητα και τις διαταραχές της ανάπτυξης του εμβρύου.  - Εξέταση των συνήθων πρακτικών σχετικά με συστήματα περίθαλψης καί, ιδίως, εφαρμογή τεχνικών συσκευών και διαδικασιών στην περιγεννητική ιατρική, περιλαμβανομένης και της αξιολόγησης του παράγοντος κόστος/απόδοση.  Ερευνητικός τομέας 2: Γήρας και διάφορες αναπηρίες  - Συνέχιση της δράσης σχετικά με τη γήρανση των κυττάρων (3), επέκταση του θέματός της για το σύστημα ανοσίας κατά τη γήρανση προς την κατεύθυνση της καλύτερης κατανόησης της αιτίας των αρθριτικών ασθενειών και προς τα θέματα των οργάνων του εγκεφάλου και της γεροντικής άνοιας.  - Συνέχιση της δράσης σχετικά με την εξασθένιση της ακοής (1) και του θέματος «γήρανση του κρυσταλλοειδού φακού» της δράσης της προηγουμένης παραγράφου. Ανάπτυξη επαρκών βοηθημάτων στις περιπτώσεις εξασθένισης των αισθήσεων της ακοής και της όρασης, περιλαμβανομένων μελετών συμβιβαστότητας των βιοϋλικών.  - Συνέχιση του προγράμματος που εφαμόζεται σχετικά με την ανίχνευση της τάσης για θρόμβωση (1), με επέκταση προς μελέτες πληθυσμιακών κατηγοριών μετά την ανάπτυξη κατάλληλης μεθοδολογίας.  - Αξιολόγηση και τεχνολογική ανάπτυξη επιλεκτών βοηθημάτων για τους αναπήρους και εξακρίβωση ειδικών αναγκών.  - Εξέταση του προτύπου περίθαλψης στους ασθενείς με πολλαπλές λειτουργικές αναπηρίες και στους εξασθενημένους ηλικιωμένους, περιλαμβανομένων και των επιδημιολογικών θεμάτων.  Ερευνητικός τομέας 3: Προβλήματα προσαρμογής  - Αξιολόγηση, βελτίωση, τυποποίηση καί/ή ανάπτυξη ποσοτικών μετρήσεων των ορμονικών, ψυχολογικών και κοινωνιολογικών παραμέτρων που υπεισέρχονται στη διαδικασία προσαρμογής.  - Διερεύνηση της μείωσης της απόδοσης των εργαζομένων σε διάφορες συνθήκες περιβάλλοντος, με εφαρμογή της παραπάνω μεθοδολογίας.  - Συγκριτικές μελέτες, με βάση την παρακολούθηση των κυριότερων φυσιολογικών μεταβλητών, σε ομάδες που υποφέρουν από καρδιοαγγειακά συμπτώματα, με ιδιαίτερη αναφορά στην υπέρταση και στις ισχαιμικές καρδιοπάθειες.  - Συγκριτικές μελέτες, με βάση τον καθορισμό των κύριων ψυχοβιολογικών και ψυχοκοινωνικών παραμέτρων, σε ομάδες που υποφέρουν από γαστροεντερικές παθήσεις.  - Βιολογικές και επιδημιολογικές μελέτες σε εργαζομένους για τις επιπτώσεις της κατάχρησης οινοπνεύματος και τους μηχανισμούς που οδηγούν στην τάση αυτή, για τις επιπτώσεις του καπνού ή προϊόντων συνδεομένων με την κατανάλωσή του, καθώς και τις επιπτώσεις της απορρόφησης οπιούχων στο κεντρικό νευρικό σύστημα και στον γενικό μεταβολισμό.  ΥΠΟΠΡΟΓΡΑΜΜΑ ΙΙ: ΥΓΕΙΟΝΟΜΙΚΑ ΜΕΣΑ  Ερευνητικός τομέας 1: Έρευνες για τις υγειονομικές υπηρεσίες  - Εκτίμηση της σημερινής κατάστασης των ερευνών σχετικά με τις υγειονομικές υπηρεσίες στα Κράτη μέλη, μετά την ανάπτυξη κοινής μεθοδολογίας, που θα επιτρέπει συγκριτική αξιολόγηση και κατάρτιση από κοινού σχεδίων.  - Ανάπτυξη δεικτών υγείας για την εκτίμηση της κατάστασης της υγείας του ενεργού πληθυσμού της Κοινότητος.  - Μελέτες των παραγόντων που αποτελούν κίνδυνο για την υγεία, επίδραση του περιβάλλοντος εργασίας στην υγεία, καθώς και χρήση των ιατρικών υπηρεσιών, απουσίες λόγω ασθένειας, εργατικά ατυχήματα και κατανάλωση φαρμακευτικών προϊόντων· αξιολόγηση σχετικών εθνικών δραστηριοτήτων και κατάρτιση συντονισμένης μεθόδου με σκοπό την πρόληψη.  - Εκτίμηση της πρακτικής δυνατότητας, λαμβάνοντας ιδίως υπόψη τις τεχνολογικές προόδους, και της ενδεχόμενης σημασίας της περίθαλψης που παρέχεται κατ' οίκον και στους τόπους εργασίας, σε σύγκριση με την περίθαλψη σε υγειονομικά κέντρα (νοσοκομεία, κλινικές ή αλλού).  Ερευνητικός τομέας 2: Τεχνολογία για την υγεία  - Συνέχιση της δράσης σχετικά με την εξωσωματική οξυγόνωση (1), με επέκτασή της προς προηγμένες τεχνολογικές εξελίξεις για την αντικατάσταση και άλλων σωματικών λειτουργιών, όπου συμπεριλαμβάνονται οι έρευνες για βιοϋλικά.  - Συνέχιση της δράσης σχετικά με τα κοινοτικά πρότυπα στην ποσοτική ηλεκτροκαρδιογραφία (2), με επέκτασή της, τυποποίηση και βελτίωση των διαγνωστικών κριτηρίων· η ίδια μέθοδος θα χρησιμοποιηθεί για τη μηχανογραφική ανάλυση άλλων διαγνωστικών λειτουργικών παραμέτρων.  - Ανάπτυξη τεχνικών μεθόδων απεικόνισης τόσο in vovo οσο και in vitro, αφού υπάρξουν πρώτα πειραματικές μελέτες για τον καθορισμό συστημάτων με πολλαπλές εφαρμογές.  - Ανάπτυξη συσκευών και διαδικασιών για την εκτός της μόνιμης ιατρικής εγκατάστασης παρακολούθηση φυσιολογικών μεταβλητών μεγάλης διαγνωστικής σημασίας για την αποκατάσταση, για θεραπευτικές ανάγκες, για χρήση φαρμακευτικών προϊόντων και για την ιατρική της εργασίας.  - Κλινική και τεχνική αξιολόγηση νέου ιατρικού υλικού και διαδικασιών, περιλαμβανομέων και των πλευρών κόστους/απόδοσης, με συντονισμό των υπαρχουσών εγκαταστάσεων τόσο για συγκριτικές τεχνικές δοκιμές όσο και για δοκιμές από τους ανθρώπους που τις χρησιμοποιούν, και ειδικότερα: χαρακτηρισμός ιστών μέσω υπερήχων, ταχεία αποθεράπευση καταγμάτων, μετρήσεις ροής του αίματος, αυτόματη αναγνώριση κυττάρων και ιατρική τηλεμετρία.  Ερευνητικός τομέας 3: Ανθρώπινο δυναμικό  - Μεθοδολογικές έρευνες για τους τόπους και μέσα που θα επιτρέψουν την επάνδρωση της βιομηχανίας και των δημοσίων και ιδιωτικών ινστιτούτων με άκρως ειδικευμένους ερευνητές σε τομείς όπου υπάρχει ανάγκη, όπως: τοξικολογία, ιατρική της εργασίας, προηγμένη υγειονομική τεχνολογία, κλινικές έρευνες, διαχείριση υγειονομικών υπηρεσιών και επιδημιολογία.  - Αξιολόγηση των αναγκών για το παρόν και το μέλλον, αντιπαραβολή με τα λαμβανόμενα εθνικά μέτρα και εντοπισμός των κατάλληλων επιστημονικών ιδρυμάτων· στη συνέχεια, ανάπτυξη συντονισμένων μεθόδων και εκτίμηση της απόδοσής τους με δοκιμές σε εθελοντές στην τοξικολογία και στις κλινικές.  ΥΠΟΠΡΟΓΡΑΜΜΑ ΙΙΙ: ΠΡΟΣΩΠΙΚΟ ΠΕΡΙΒΑΛΛΟΝ  (Διατροφή φάρμακα)  'Ερευνητικός τομέας 1: Διατροφή  - Ανάπτυξη και βελτίωση ειδικών μεθοδολογιών για τη μελέτη της τροφής και τη διάγνωση της ροπής ατόμων προς αρτηριακή υπέρταση και παθήσεις του πεπτικού συστήματος. Βιολογικές καί/ή επιδημιολογικές μελέτες για τη συχνότητά τους και για τους περιβαλλοντικούς παράγοντες που υπεισέρχονται, καθώς και για τα προληπτικά μέτρα.  Ερευνητικός τομέας 2: Φάρμακα  - Ελεγχόμενες κλινικές δοκιμές μεγάλης κλίμακας, μετά τη διάθεση των προϊόντων σήν αγορά, με την αξιοποίηση και το συντονισμό των εγκαταστάσεων που είναι διαθέσιμες. Κατάλληλη συλλογή, συγκέντρωση και διάδοση των πληροφοριών σχετικά με την αποτελεσματικότητα ή ορισμένες ειδικές επιπτώσεις επιλεγμένων παλαιών και νέων φαρμάκων.  - Ανάπτυξη ενός προγράμματος μεγάλης κλίμακας για την παρακολούθηση των φαρμάκων, μετά τη διάθεσή τους στην αγορά, με συντονισμό των εγκαταστάσεων που υπάρχουν στα Κράτη μέλη· συλλογή, αποθήκευση και ταχεία διάδοση των πληροφοριών για τις ασήμαντες ή μακροπρόθεσμες παρενέργειες των φαρμάκων και γι' αυτές που εμφανίζονται μετά μεγάλο χρονικό διάστημα, όπου συμπεριλαμβάνεται και ο κατά περίπτωση έλεγχος καθώς και ο έλεγχος σχετικά με την τήρηση μητρώων φαρμάκων.  (1) Για την περιγραφή του προγράμματος βλέπε ΕΕ αριθ. L 78 της 25. 3. 1980, σ. 24.  (2) Για την περιγραφή του προγράμματος βλέπε ΕΕ αριθ. L 52 της 23. 2. 1978, σ. 20.  (3) Για την περιγραφή του προγράμματος βλέπε ΕΕ αριθ. L 52 της 23. 2. 1978, σ. 24.  (1) Για την περιγραφή του προγράμματος βλέπε ΕΕ αριθ. L 52 της 23. 2. 1978, σ. 28.  (2) Για την περιγραφή του προγράμματος βλέπε ΕΕ αριθ. L 78 της 25. 3. 1980, σ. 24.   ΠΑΡΑΡΤΗΜΑ ΙΙ  ΕΝΔΕΙΚΤΙΚΗ ΕΣΩΤΕΡΙΚΗ ΚΑΤΑΝΟΜΗ ΤΩΝ ΠΙΣΤΩΣΕΩΝ  (1982-1986)  Υποπρόγραμμα Ι: 48 %  Υποπρόγραμμα ΙΙ: 39 %  Υποπρόγραμμα ΙΙΙ: 13 %  ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ  1,3.4.5.6.7.8,9 //   //   //   //   //   //   // ΥΠΟΠΡΟΓΡΑΜΜΑ Ι: ΠΡΟΒΛΗΜΑΤΑ ΥΓΕΙΑΣ  // Ια   // Ιβ  // ΙΙ  // ΙΙΙ  // Κατηγορίες 1.2,3.4,9 // Τομέας Ι.1.  // Προ-, περι- και μεταγεννητική περίθαλψη  // 1.2.3.4.5.6.7.8.9 //   // Σχέδιο Ι.1.1.  // Περιγεννητικός έλεγχος  //  x   //   //   //   //   //   //   // Ι.1.2.  // Χρωμοσωματική ανάλυση   //   //   //   //  x   //   //   //   // Ι.1.3.  // Συγγενείς ασθένειες μεταβολισμού   //   //   //  x   //   //   //   //   // Ι.1.4.  // Εκ γενετής ανωμαλίες  //  x   //   //   //   //   //   //   // Ι.1.5.  // Συστήματα περίθαλψης   //   //   //   //  x   //   //  1.2,3.4,9 // Τομέας Ι.2.  // Γήρας και διάφορες αναπηρίες  //  1.2.3.4.5.6.7.8.9 //  // Σχέδιο Ι.2.1.  // Γήρανση των κυττάρων και ασθένειες  //  x   //   //   //   //   //   //   // Ι.2.2.  // Άμβλυση της ακοής  //  x   //   //   //   //   //   //   // Ι.2.3.  // Θρόμβωση και αναπηρίες  //  x   //   //   //   //   //  //   // Ι.2.4.  // Βοηθήματα για τους αναπήρους   //   //   //  x   //   //   //   //   // Ι.2.5.  // Συστήματα περίθαλψης   //   //  x   //   //   //   //  1.2,3.4,9 // Τομέας Ι.3.  // Προβλήματα προσαρμογής  //  1.2.3.4.5.6.7.8.9 //  // Σχέδιο Ι.3.1.  // Ποσοτικές μετρήσεις   //   //  x   //   //   //   //   //   // Ι.3.2.  // Πτώση της απόδοσης   //   //   //  x   //   //   //   //   // Ι.3.3.  // Καρδιαγγειακά νοσήματα   //   //   //  x   //   //   //   //   // Ι.3.4.  // Γαστρεντερικά νοσήματα   //   //   //  x   //   //   //   //   // Ι.3.5.  // Κατάχρηση τοξικών ουσιών   //   //  x   //   //   //   //  1,3.4,9 // ΥΠΟΠΡΟΓΡΑΜΜΑ ΙΙ: ΥΓΕΙΟΝΟΜΙΚΑ ΜΕΣΑ  //  1.2,3.4,9 // Τομέας ΙΙ.1.  // Έρευνες για τις υγειονομικές υπηρεσίες  //  1.2.3.4.5.6.7.8.9 //  // Σχέδιο ΙΙ.1.1.  // Συντονισμός ερευνών για τις υγειονομικές υπηρεσίες   //   //   //   //  x   //   //   //   // ΙΙ.1.2.  // Εκτίμηση της υγείας του πληθυσμού   //   //   //   //  x   //   //   //   // ΙΙ.1.3.  // Έρευνες προληπτικής ιατρικής   //   //   //  x   //   //   //   //   // ΙΙ.1.4.  // Νοσοκομειακή και εξωνοσοκομιακή περίθαλψη   //   //   //   //  x   //   //  1.2,3.4,9 // Τομέας ΙΙ.2.  // Τεχνολογία της υγείας  //  1.2.3.4.5.6.7.8.9 //   // Σχέδιο ΙΙ.2.1.  // Αναπλήρωση των λειτουργειών του σώματος και έρευνα για βιοϋλικά  //  x   //   //   //   //   //   //   // ΙΙ.2.2.  // Ποσοτική αξιολόγηση των βιολογικών λειτουργιών  //  x   //  //   //   //   //   //   // ΙΙ.2.3.  // Τεχνικές απεικόνισης   //   //   //  x   //   //   //   //   // ΙΙ.2.4.  // Παρακολούθηση εκτός της μόνιμης ιατρικής εγκατάστασης   //   //  x   //   //   //   //   //   // ΙΙ.2.5.  // Κλινική και τεχνική αξιολόγηση   //   //  x   //   //   //   //  1.2,3.4,9 // Τομέας ΙΙ.3.  // Ανθρώπινο δυναμικό  //  1.2.3.4.5.6.7.8.9 //   // Σχέδιο ΙΙ.3.1.  // Βελτίωση και ανάπτυξη στον τομέα της τοξικολογίας   //   //  x   //   //   //   //   //   // ΙΙ.3.2.  // Βελτίωση και ανάπτυξη στον τομέα της διαχείρισης υπηρεσιών υγείας   //   //   //   //  x   //   //   //   // ΙΙ.3.3.  // Βελτίωση και ανάπτυξη στον τομέα της ιατρικής εργασίας   //   //   //   //  x   //   //   //   // ΙΙ.3.4.  // Βελτίωση και ανάπτυξη στον τομέα της προηγμένης τεχνολογίας   //   //   //   //  x   //   //   //   // ΙΙ.3.5.  // Βελτίωση και ανάπτυξη στον τομέα της επιδημιολογίας   //   //   //   //  x   //   //   //   // ΙΙ.3.6.  // Βελτίωση και ανάπτυξη στον τομέα της κλινικής εξέτασης   //   //  x   //   //   //   //  1,3.4,9 // ΥΠΟΠΡΟΓΡΑΜΜΑ ΙΙΙ: ΠΡΟΣΩΠΙΚΟ ΠΕΡΙΒΑΛΛΟΝ  (Διατροφή και φάρμακα)  //  1.2,3.4,9 // Τομέας ΙΙΙ.1.  // Διατροφή  //  1.2.3.4.5.6.7.8.9 //   // Σχέδιο ΙΙΙ.1.1.  // Διατροφή, υπέρταση και νόσοι του πεπτικού συστήματος   //   //  x   //   //   //   //  1.2,3.4,9 // Τομέας ΙΙΙ.2.  // Φάρμακα  //  1.2.3.4.5.6.7.8.9 //   // Σχέδιο ΙΙΙ.2.1.  // Κλινικές δοκιμές   //   //   //   //  x   //   //   //   // ΙΙΙ.2.2.  // Παρακολούθηση των φαρμάκων   //   //   //   //  x   //   //  1,9 //  1,7.8.9 //   // Ια:  // Συνέχιση και περαιτέρω ανάπτυξη συντονισμένων δράσεων από το πρώτο και το δεύτερο πρόγραμμα.  //   // Ιβ:  // Νέες συντονισμένες δράσεις, έτοιμες να αρχίσουν την 1η Ιανουαρίου 1983.  //   // ΙΙ:  // Συντονισμένες δράσεις που θα αρχίσουν την 1η Ιουλίου 1983 και σταδιακά θα φτάσουν σε πλήρη λειτουργία.  //   // ΙΙΙ:  // Μελέτες, σεμινάρια, μερίδες εργασίας, όχι συντονισμένες δράσεις.   ΠΑΡΑΡΤΗΜΑ ΙΙΙ  ΑΠΟΣΤΟΛΗ ΚΑΙ ΣΥΝΘΕΣΗ ΤΩΝ ΕΠΙΤΡΟΠΩΝ  Ι. Γενική επιτροπή συντονισμένης δράσης  1. Η γενική επιτροπή:  - θα συμβάλει στην καλύτερη δυνατή υλοποίηση του προγράμματος δίνοντας τη γνώμη της για όλες τις πλευρές της εκτέλεσής του,  - θα καταβάλει προσπάθεια για την ενσωμάτωση των καλυπτομένων από το παρόν πρόγραμμα εθνικών ερευνητικών δραστηριοτήτων σε μια διαδικασία συντονισμού σε κοινοτικό επίπεδο,  - στα πλαίσια του προγράμματος, όπως αυτό ορίζεται στο παράρτημα Ι της παρούσας απόφασης, θα συντονίζει τη δραστηριοποίηση, τη διάρκεια και ενδεχομένως την πρόωρη λήξη των δράσεων που αποτελούν τους ερευνητικούς τομείς του παρόντος προγράμματος, ανάλογα με παρουσιαζόμενες ανάγκες ή με αποτελέσματα περιοδικών αξιολογήσεων,  - θα δίνει κατευθυντήριες γραμμές στις επιτροπές συντονισμένης δράσης,  - θα συμβουλεύει την Επιτροπή σχετικά με τη διάθεση πόρων για σκοπούς συντονισμού, θα διευκολύνει την πρόσβαση στις κεντρικές εγκαταστάσεις, θα αντιμετωπίζει τις έκτακτες ανάγκες σε κρίσιμους τομείς και θα αναλαμβάνει διερευνητικές δραστηριότητες με σκοπό την προετοιμασία μελλοντικών προγραμμάτων.  2. Οι εκθέσεις και οι γνώμες της γενικής επιτροπής θα διαβιβάζονται σήν Επιτροπή και στα Κράτη μέλη που συμμετέχουν στο πρόγραμμα. Η Επιτροπή θα διαβιβάζει τις γνώμες αυτές στην Επιτροπή Επιστημονικής και Τεχνικής Έρευνας (Crest).  3. Η γενική επιτροπή θα αποτελείται από εκπροσώπους των Κρατών μελών που είναι υπεύθυνοι για την επιστήμη και την τεχνολογία στον τομέα της έρευνας στην ιατρική και τη δημόσια υγεία καί, ιδίως, για το συντονισμό των εθνικών συμμετοχών στο πρόγραμμα.  ΙΙ. Επιτροπή συντονισμένης δράσης  1. Η εν λόγω επιτροπή:  - θα επικουρεί τη γενική επιτροπή στο διαχειριστικό της έργο, εξασφαλίζοντας την επιστημονική και τεχνική εκτέλεση όλων των προγραμμάτων που της έχουν ανατεθεί σύμφωνα με τις αρμόδιοτητές της,  - θα αξιολογεί τα αποτελέσματα και θα συνάγει συμπεράσματα σχετικά με την εφαρμογή τους,  - θα διασφαλίζει την ανταλλαγή πληροφοριών που προβλέπει το πρώτο εδάφιο του άρθρου 6,  - θα παρακολουθεί τις προόδους των εθνικών ερευνών που γίνονται στον τομέα των προγραμμάτων καί, ειδικότερα, θα τηρείται ενήμερη για τις επιστημονικές και τεχνικές εξελίξεις που μπορούν να επιδράσουν στην εκτέλεσή τους,  - θα προτείνει κατευθυντήριες γραμμές στους προϊσταμένους σχεδίων.  2. Οι εκθέσεις και οι γνώμες της επιτροπής θα διαβιβάζονται στην γενική επιτροπή και στην Επιτροπή.  3. Η επιτροπή θα αποτελείται από εμπειρογνώμονες που διορίζονται από τις αρμόδιες αρχές των Κρατών μελών.  4. Οι προϊστάμενοι σχεδίων προγραμμάτων συμμετέχουν στις συνεδριάσεις της επιτροπής χωρίς δικαίωμα ψήφου.   ΠΑΡΑΡΤΗΜΑ IV  ΥΛΟΠΟΙΗΣΗ ΚΑΙ ΣΥΝΤΟΝΙΣΜΟΣ ΤΩΝ ΕΘΝΙΚΩΝ ΣΥΜΜΕΤΟΧΩΝ ΣΤΟ ΠΡΟΓΡΑΜΜΑ  Οι αρχές των συμμετεχόντων Κρατών μελών, που αναφέρονται παρακάτω ενδεικτικά, προσπαθούν να εξασφαλίζουν την υλοποίηση των εθνικών συμμετοχών στους ερευνητικούς τομείς των τριών υποπρογραμμάτων που αναφέρονται στο παράρτημα Ι καθώς και το συντονισμό τους σε εθνικό επίπεδο:  1.2 // Βέλγιο:  // FRSM - Fonds de la recherche scientifique medicale, Bruxelles  //   // FGWO - Fonds voor Geneeskundig Wetenschappelijk Onderzoek, Brussel  // Δανία:  // Statens laegevidenskabelige Forskningsraad, Koebenhavn  // Γαλλία:  // INSERM - Institut national de la sante et de la recherche medicale, Paris  // Ομοσπονδιακή Γερμανία:  // Bundesminister fuer Forschung und Technologie, Bonn  //   // Bundesminister fuer Jugend, Familie und Gesundheit, Bonn  //  // Bundesminister fuer Arbeit und Sozialordnung, Bonn  // Ελλάδα:  // Υπουργείο Έρευνας και Τεχνολογίας, Αθήνα  //  // Συμβούλιο Ιατρικών Ερευνών, Αθήνα  // Ιρλανδία:  // Medical Research Council of Ireland, Dublin  //   // Medico-Social Research Board, Dublin  // Ιταλία:  // CNR - Consiglio nazionale della ricerca, Roma  //   // Istituto superiore di sanita, Roma  // Λουξεμβούργο:  // Ministere de la sante, Luxembourg  // Κάτω Χώρες:  // Hoofdgroep Gezondheidsonderzoek TNO, Den Haag  //   // Stichting Medisch Wetenschappelijk Onderzoek FUNGO, Den Haag  // Ηνωμένο Βασίλειο:  // MRC - Medical Research Council, London  //   // DHSS - Department of Health and Social Security, London